सामग्री: 20 नवंबर को हुए मतदान के बाद राज्य सरकार द्वारा मंगलवार को मतदान के तीसरी बार कथित अंतिम आंकड़े सार्वजनिक किये गए हैं. इनमें कुछ विधानसभा में तो मतदान में 18 फीसदी से भी अधिक की बढ़ोत्तरी दर्ज़ की गई है. इसके उलट कुछ विधानसभा क्षेत्र में मतदान के आंकड़े कम हो गए हैं.

मतदान को लेकर सरकारी आंकड़े कुछ और कहानी कह रहे हैं जबकि राज्य के मुख्य निर्वाचन अधिकारी इन आंकड़ों को खारिज़ कर रहे हैं. 

राज्य सरकार के जनसंपर्क विभाग द्वारा तीसरी बार जारी किये गये मतदान के आंकड़ों को ख़ारिज करते हुए राज्य के मुख्य निर्वाचन अधिकारी सुब्रत साहु ने बीबीसी से कहा, "21 नवंबर को फाइनल आंकड़े आये हैं, उसके बाद उनमें कोई बदलाव नहीं हुआ है."

उन्होंने कहा कि 20 और 21 नवंबर को दो चरणों में ही मतदान के आंकड़े सार्वजनिक किये गये थे. इसके बाद इन आंकड़ों में कोई फेरबदल नहीं हुआ है.

इधर इन आंकड़ों को लेकर कांग्रेस पार्टी ने संदेह जताया है कि सरकार के निर्देश पर मतदान के आंकड़ों में फेरबदल की हरसंभव कोशिश हो रही है. 

दूसरी ओर भारतीय जनता पार्टी ने मतदान के आंकड़ों में बढ़ोत्तरी को स्वाभाविक माना है.

नहीं मिटाए गए मॉक पोल के आंकड़े 

आंकड़ों को लेकर यह विवाद ऐसे समय में हुआ है, जब मॉक पोल के आंकड़ों के साथ मतदान को लेकर भारी गड़बड़ी को निर्वाचन आयोग पहले ही स्वीकार कर चुका है. (मॉक पोल में मतदान से ठीक पहले उम्मीदवार के प्रतिनिधियों के सामने वोटिंग मशीन में 50 बार वोट डाले जाते हैं, जिन्हें डिलीट कर के मतदान की शुरुआत की जाती है.)

लेकिन, राज्य में 50 से अधिक जगहों पर इन मॉक पोल के आंकड़ों को डिलीट नहीं किया गया और मतदान शुरु कर दिया गया. 

यही कारण है कि किसी केंद्र पर अगर 1000 वोट डाले गये हैं, तो उस केंद्र की वोटिंग मशीन पर वोटिंग का आंकड़ा 1050 दर्शा रहा है. इस बड़ी गड़बड़ी को लेकर भी असमंजस की स्थिति बनी हुई है.

यही कारण है कि केंद्रीय चुनाव आयोग ने राज्य में मतदान के बूथवार आंकड़ों को सार्वजनिक करने पर रोक लगा दी है.

इसके अलावा मतदान के बाद एक के बाद एक कई गड़बड़ियां सामने आ रही हैं. बिलासपुर में एक स्ट्रॉन्ग रूम को सप्ताह भर बाद सील किया गया तो धमतरी में स्ट्रॉन्ग रूम में घंटों अनाधिकृत लोगों के साथ रहने के कारण तहसीलदार को निलंबित किया गया. अलग-अलग केंद्रों से ऐसी कई शिकायतें लगातार आ रही हैं. 

20 और 21 को जारी हुए...\nपिछली सामग्री को संक्षेप में निम्नानुसार किया जा सकता है:
छत्तीसगढ़ में 90 विधानसभा सीटों के लिये इस महीने हुए चुनाव में कुल कितने मतदाताओं ने मतदान किया है, यह रहस्य गहराता जा रहा है.